Josip Stadler

Josip STADLER (naskiĝinta Josef Stadler la  en Brod na Savi, mortinta la  en Sarajevo) estis hungarlanda teologo kaj ĉefepiskopo de Vrhbosna. Liaj familiaj radikoj estis en germanlingva Supra Aŭstrio.

En la aĝo de 11 jaroj li iĝis orfo; li kaj la gefratoj estis metitaj sub la zorgadon de diversaj familioj en Slavonski Brod. Stadler studis ĉe la Arkiepiskopaj orfejoj de Požega kaj Zagrebo. Zagrebe li ankaŭ ekfrekventis la gimnazion kie maturiĝis la volo iĝi kleriko. En Romo li doktoriĝis je Collegium germanicum et hungaricum pri teologio kaj filozofio ĉe la Pontifika Gregoria Universitato. Rome estis en majo 1868 ankaŭ lia sacerdota ordinacio. 

Reveninte Zagrebon li iĝis gimnazia instruisto kaj docento ĉe la porsacerdota seminario. Poste li profesoris pri fundamenta teologio je la universitato de Zagrebo. Papo Leono la 13-a nomumis lin en 1881 arkiepiskopo de Vrhbosna (kun sidejo en Sarajevo). La konsekron episkopan faris en la 20-a de novembro 1881 la kuriaj kardinaloj Giulio Lenti kaj Antonio Maria Grasselli.

Inter 1882 kaj 1884, Stadler estis ankaŭ apostola administranto de la ĵus starigita diocezo de Banja Luka; por li ĉiam gravegis pastoralaj temoj. Necesis krome ke la franciskanoj ne ekskluzive respondecu pri la animzorgado. Do li Sarajeve starigis la katedralon, la porpastran seminarion (kun la Cirilo-Metodio-kirko), la porkapitulajn ejojn kaj la eklezian administradejon. Je Travnik estiĝis danke al li gimnazio kaj porknaba seminario. Ankaŭ aliloke naskiĝis danke al la instigo de Stadler pluraj sakralaj ejoj. Li mem fondis la kongregacion Servistinoj de la infano Jesuo. Ankaŭ por senhejmuloj, olduloj kaj forlasitoj estiĝis domoj en Saravejo. Orfanoj sarajevaj rajtis loĝi en la por ili pretigitaj domoj Betlehem kaj Egipat. Nemire ke multaj fideluloj kromnomis lin kultadmire patro de la malriĉuloj. Estante episkopo li aŭtomate ankaŭ parlamentanis (inter 1910 kaj 1915) en la asembleo de Bosnio kaj Hercegovino. En la 12-a aprilo 1997 papo Johano Paŭlo la 2-a vizitis lian tombon en la katedralo de Sarajevo. En junio 2020 startis proceso por lia beatigo. Sed estis riproĉita al li netoleremo koncerne la ortodoksulojn de la lando.Apolonović Rovinski: Pavel. Studije o Crnoj Gori, CID, Podgorica 2004, p. 232

 Literaturo 
 *M. Bendedik: "Stadler Josip (Joseph)" - ĉe: Österreichisches Biographisches Lexikon 1815–1950 (ÖBL). Volumo 13, Verlag der Österreichischen Akademie der Wissenschaften, Wien 2010, ISBN 978-3-7001-6963-5, p. 74-75 

 Eksteraj ligiloj 
 hejmpaĝo
 anglalingva biografio
 "Josef Stadler" - ĉe: Catholic Encyclopedia
 Stadler ene de la katolika hierarkio
ligiloj ĉe DDB

Notoj



Kategorio:Hungaraj episkopoj
Kategorio:Kroatoj
Kategorio:Hungaraj profesoroj
Kategorio:Servistoj de Dio 
Kategorio:Naskiĝintoj en 1843
Kategorio:Mortintoj en 1918
Kategorio:Sarajevo